— Май 1945 прынёс нарэшце волю... 6 мая лагер вызвалілі англійскія войскі і перадалі нас Чырвонай Арміі ў горадзе Гюстраў. Такіх, як наша сям’я, было там каля 400 тысяч беларусаў. Але не ўсе вярнуліся на Радзіму, нехта добраахвотна заставаўся на чужыне. Нам жа карцела дадому. Бацькоў маіх тут жа адпусцілі. А мне і сотням іншых юнакоў прыйшлося яшчэ больш чым год не бачыць роднага краю.